  Виталий Пронин Ижысь 23 аресъем кык пиос Башкириысь студентлэн ваньбурезлы гочаллям.  Башкириысь куно дышетске вылэм Ижысь техникая университетлэн заочной люкетаз. Шоркаре лыктэм экзаменъёссэ сётыны. Но книга дурын пукем интые со быдэс уй пиосын сур юэм. Юлтошъёсыз тодӥллям, студентлэн машинаез, ноутбукез вань шуыса. Узырмыны малпаллям. Нырысь кунозэс гозыен кекатӥллям, бӧрысь зол-зол жугиллям но Шаркан ёросысь нюлэскы куштыса кельтӥллям.Мурт ноутбукез но навигаторез пиос вузаллям. Машинаен узырмыны удалтымтэ - басьтӥсь сюрымтэ. Сое Ижысь огаз азбаре пуктыса кельтӥллям.Йыружез сэрттон-пертчон понна следовательёс 40-лэсь ятыр адямилэсь юалляськизы, пӧртэм экспертизаос ортчытӥзы. Шедьтӥзы Воткинскысь огаз кафеын ужасез, ӵапак солы пиос ноутбукез вузаллям вылэм. Суд пуктӥз: огзэ пияшез 18-лы, мукетсэ 8 арлы пытсэт сьӧры келяно.Ольга Корепанова  